河北省

河北者，中華人民共和國之行省也，在河水之北，因以名之。 當春秋戰國之世，乃燕趙之地，故稱燕趙大地。 其地本古冀州之域，故略曰冀。 史 當東周之世，冀北為燕，冀南為趙，俱千乘之國也。其餘若孤竹、中山之屬，亦嘗興滅於此。又今河北邊鄙或為齊、魏諸國所據，而四至不詳。 及秦興，分屬巨鹿、邯鄲、恆山、齊、濟北、上谷、代、漁陽、右北平諸郡。 漢立幽、冀二州。 至晉亦屬冀州。後神州擾攘，五胡亂華，據河北者，若後趙、前燕、前秦、後秦、西燕、北燕、南燕、北魏、東魏、北齊、北周諸國是也。 隋復屬冀州。 唐屬河北道。天寶中，安祿山據冀地以叛，是為安史之亂，七載乃靖。 及五代殘唐，契丹日盛，蠶食漢疆。兒皇帝石敬瑭割幽雲十六州於遼，自是河北之境，胡漢各半。 宋置河北東、西二路。 及靖康之難，女真入寇，中原陸沉，金置河北東路、河北西路、中都府路以領之。 蒙元代金，得河北之土，轄以中書省。 明興，蕩滌胡風，河北光復，屬北直隸。 明亡，滿清入關，改屬直隸省。 逮民國立，分屬察哈爾、熱河、河北三省。 及共和國建，始成今制。 地理 河北東濱渤海，西依太行，南為平川，北連高原。其水大清河、子牙河、永定河、拒馬河等，皆入海河。其山，太行為最大，又有燕山亙於冀北。其湖有白洋澱、衡水湖。 口數 河北之民，可六千七百六十九萬口（西元二〇〇三年所計）。 族類 自漢人而外，尚有蒙古、滿洲、朝鮮、回回之屬。漢人生齒，每百居其九十六。 它典 河北省政府 互聯網檔案館存錄，時二〇〇四年二月一日。